ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΤΕΤΑΡΤΟ _ Αρ. Φύλλου 277 

23 Μαρτίου 1993 


Π ΕΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη ως αναδασωτέας εκτάσεως 11,00 στρεμ. στη 
θέση «Γύρισμα» του Δήμου Γλυφάδος του Νομού 
Αττικής. 1 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση μεταφοράς συντελεστή δόμησης διατηρη¬ 
τέου ακινήτου που βρίσκεται εντός του ρυμοτομικού 
σχεδίου του Δήμου Μυτιλήνης (Ν. Λέσβου). 2 

ΑΠΟΦΑΣΕΙΣ 

Έγκριση τροποποίησης ρυμοτομικού σχεδίου Γιαννι¬ 
τσών στα Ο.Τ. 295 - 296α - 296β - 297 - απόρριψη 
πρότασης τροποποίησης στο Ο.Τ. 292 Γιαννι¬ 


τσών. 3 

Καθορισμός χρήσης έκτασης, στην εκτός σχεδίου πε¬ 
ριοχή Ν. Σουλίου Ν. Σερρών, προκειμένου να ιδρυ¬ 
θεί βιοτεχνία παραγωγής ραδιοτηλεοπτικών συστη¬ 
μάτων. 4 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 584 (1) 

Κήρυξη ως αναδασωτέας εκτάσεως 11,00 στρεμ. στη 
θέση «Γύρισμα» του Δήμου Γλυφάδος του Νομού Αττι¬ 
κής. 

Ο ΝΟΜΑΡΧΗΣ ΑΝΑΤ. ΑΤΤΙΚΗΣ 
Έχοντας υπόψη: 

1) Τις διατάξεις του Ν.3200/65 «περί Διοικητικής Απο- 
κεντρώσεως», όπως αυτές τροποποιήθηκαν μεταγενέ¬ 
στερα με τις διατάξεις του Ν.Δ. 532/70. 


2) Τις διατάξεις του Ν.Δ. 1147/1972 «περί Διοικήσεως 
μείζονος Πρωτευούσης» σε συνδυασμό με τις όμοιες του 
711/72 Β.Δ. 

3) Τις διατάξεις της παρ. 3 του άρθρου 117 του Συντάγ¬ 
ματος. 

4) Τις διατάξεις του Ν.998/79 «περί προστασίας των 
Δασών και των Δασικών εν γένει εκτάσεων της Χώρας» και 
ειδικότερα: 

α) Του άρθρου 41 παρ. 1 και 3. 

β) Του άρθρου 38 παρ. 1. 

5) Τις διαταγές του Υπουργείου Γεωργίας: 

α) 160417/1180/8.7.80 «περί οδηγών για τις αναδασω¬ 
τέες εκτάσεις. 

β) 182447/3049/24.9.80. 

6) Την αριθ. 959/22.2.1993 πρόταση του Δασαρχείου 
Πεντέλης σχετικά με την κήρυξη αναδασωτέας της ανα- 
φερομένης στο θέμα εκτάσεως, αποφασίζουμε: 
Κηρύσσουμε αναδασωτέα, ώστε να αποκλεισθεί η διά¬ 
θεσή της για άλλο προορισμό την δημόσια δασική έκταση, 
εμβαδού ένδεκα (11,00) στρεμμάτων που βίσκεται στη 
θέση «Γύρισμα» περιφέρειας Δήμου Γλυφάδας, με σκοπό 
τη διατήρηση του χαρακτήρα της δασικής εκτάσεως της 
οποίας η δασική βλάστηση καταστράφηκε εξ αιτίας πυρ- 
καϊάς στις 15 Ιουνίου 1992 και προσδιορίζεται από τα 
στοιχεία: Α-Β-Γ - Δ- Ε- Ζ- Η-Α. 

Όπως φαίνονται στο συνημμένο διάγραμμα το οποίο 
αποτελεί αναπόσπαστο μέρος της αποφάσεως αυτής και 
έχει όρια: 

Ανατολικά: Με οδό Αγίου Νεκταρίου. 

Δυτικά: Με δημόσια αναδασωτέα δασική έκταση. 

Βόρεια: Με δημόσια (διακατεχόμενη) δασική έκταση. 

Νότια: Νε δασικό δρόμο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αγία Παρασκευή, 23 Φεβρουάριου 1993 

Ο Νομάρχης 
ΕΥΑΓ. ΧΑΡΑΛΑΜΠΙΔΗΣ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 2 ) 

Έγκριση μεταφοράς συντελεστή δόμησης διατηρητέου 

ακινήτου που βρίσκεται εντός του ρυμοτομικού σχε¬ 
δίου του Δήμου Μυτιλήνης (Ν. Λέσβου). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν.880/1979 «περί 
καθορισμού ανωτάτου συντελεστού δομήσεως κ.λ.π. (Α' 
58). 

2. Τις διατάξεις του Π. Δ/τος 470/1979 «περί μετασχη¬ 
ματισμού των συντελεστών δομήσεως εις εμβαδά κατά 
την εφαρμογή του Ν.880/1979» (Α’ 138), όπως τροποποι¬ 
ήθηκε με το από 19.6.1987 Π. Δ/γμα (Δ' 592). 

3. Τις διατάξεις του Π. Δ/τος 510/1979 «περί ρυθμί- 
σεως θεμάτων μεταφοράς συντελεστού δομήσεως κατά 
τον Ν.880/1979» (Α' 154), όπως τροποποιήθηκε με το υπ’ 
αριθμόν 367/1987 Π. Δ/γμα (Α’ 163). 

4. Τις διατάξεις του άρθρου 23 παρ. 1 (εδ. ιδ) του 
Ν.1558/1985 «Κυβέρνηση και Κυβερνητικά Όργανα» (Α’ 
137). 

5. Την Υ 1958/1992 απόφαση του Προθυπουργού και 
του Υπουργού Περιβάλλοντος Χωροταξίας και Δημοσίων 
Έργων «Ανάθεση αρμοδιοτήτων στους Υφυπουργούς, 
Περιβάλλοντος Χωροταξίας και Δημοσίων Έργων Χρήστο 
Κατσιγιάννη και Γεώργιο Βουλγαράκη» (Β' 744). 

6. Την 2314/1992 πράξη συναίνεσης ενώπιον του συμ¬ 
βολαιογράφου Μυτιλήνης Παναγιώτα Δουλουμπέκη, των 
Ειρήνης Τριανταφυλλίδου και Δέσποινας Αλμπάνη - Τρια- 
νταφυλλίδου, αποκλειστικών κυρίων του παρακάτω περι- 
γραφομένου ακινήτου. 

7. Την κατόπιν αυτοψίας του υπαλλήλου Γεωργίου Γα- 
λετσά, επιβεβαίωση των εμπλεκομένων στον υπολογισμό 
του μεταφερόμενου συντελεστή δόμησης στοιχείων του 
ακινήτου που βρίσκεται εντός του ρυμοτομικού σχεδίου 
Δήμου Μυτιλήνης (Ν. Λέσβου) και επί της οδού Γ. Βο- 
στάνη αριθ. 24 (οικοδομικό τετράγωνο 186). 

8. Την 56/1992 γνωμοδότηση του Κεντρικού Συμβου¬ 
λίου Χωροταξίας Οικισμού και Περιβάλλοντος. 

9. Την 39654/2.11.1992 απόφαση του Υφυπουργού 
Περιβάλλοντος Χωροταξίας και Δημοσίων Έργων για προ¬ 
έγκριση της σχετικής τεχνικής μελέτης με πρόταση του 


Υφυπουργού Περιβάλλοντος Χωροταξίας και Δημοσίων 
Έργων, αποφασίζουμε: 

Άρθρο 1 

1. Εγκρίνεται η μεταφορά του συντελεστή δόμησης του 
ακινήτου (βαρυνομένου) που βρίσκεται εντός του ρυμοτο¬ 
μικού σχεδίου του Δήμου Μυτιλήνης (Ν. Λέσβου) και επί 
της οδού Γ. Βοστάνη αριθ. 24 (οικοδομικό τετράγωνο 
186) και έχει χαρακτηριστεί ως διατηρητέο με το από 
12.11.1985 Π. Δ/γμα (Δ’ 731) και του οποίου την αποκλει¬ 
στική κυριότητα έχουν οι παραπάνω συναινούσες στη με¬ 
ταφορά του συντελεστή δόμησης Ειρήνη Τριανταφυλλί- 
δου και Δέσποινα Αλμπάνη - Τριανταφυλλίδου όπως το 
βαρυνόμενο ακίνητο φαίνεται με στοιχεία α, β, γ, δ, ε, ζ, η, 
θ, ι, κ, λ, μ, ν, ξ, α στο σχετικό πρωτότυπο διάγραμμα σε 
κλίμακα 1:200 που θεωρήθηκε από το Προϊστάμενο της 
Διεύθυνσης Τοπογραφικών Εφαρμογών με την 2997/ 
1993 πράξη του και που αντίτυπό του σε φωτοσμίκρυνση 
δημοσιεύεται με το παρόν διάταγμα. 

2. Τα ειδικότερα στοιχεία του βαρυνομένου ακινήτου 
και της μεταφοράς του συντελεστή δόμησης είναι τα εξής: 

α. Εμβαδόν ακινήτου: 752,97 τ.μ. 

β. Ποσοστό κάλυψης: 70%. 

γ) Συντελεστής δόμησης βάσει του οποίου πραγματο¬ 
ποιείται η μεταφορά: 1,00. 

δ. Δομήσιμη επιφάνεια που αντιστοιχεί σ’ αυτό: 752,97 
τ.μ. χ 1,00 = 752,97 τ.μ. 

ε. Δομημένη επιφάνεια: 389,31 τ.μ. εκ των οποίων 
129,77 τ.μ. στο ισόγειο και 259,54 τ.μ. στους ορόφους. 

στ. Μεταφερόμενη δομήσιμη επιφάνεια: 752,97 τ.μ. - 
389,31 τ.μ. = 363,66 τ.μ. από ισόγειο. 

Άρθρο 2 

Εγκρίνεται η χορήγηση τίτλου δικαιώματος μεταφοράς 
συντελεστή δόμησης στο όνομα των Ειρήνης Τριανταφυλ- 
λίδου και Δέσποινας Αλμπάνη - Τριανταφυλλίδου, για εμ¬ 
βαδόν 363,66 τ.μ. από ισόγειο. 

Άρθρο 3 

Η ισχύς του παρόντος διατάγματος αρχίζει από την δη¬ 
μοσίευσή του στην Εφημερίδα της Κυβερνήσεως. 

Στον Υφυπουργό Περιβάλλοντος Χωροταξίας και Δημο¬ 
σίων Έργων αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 15 Φεβρουάριου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΑΤΑΞΙΑΣ ΚΑΙ ΔΗΜΟΣΙΟΝ ΕΡΓΩΝ 

ΧΡΗΣΤΟΣ ΚΑΤΣΙΓΙΑΝΝΗΣ 

ΑΠΟΦΑΣΕΙΣ 

Αριθ. 172 (3) 

Έγκριση τροποποίησης ρυμοτομικού σχεδίου Γιαννιτσών 

στα Ο.Τ. 295 - 296α - 296β - 297 - απόρριψη πρότα¬ 
σης τροποποίησης στο Ο.Τ. 292 Γιαννιτσών. 

Ο ΝΟΜΑΡΧΗΣ ΠΕΛΛΑΣ 
Έχοντας υπόψη: 

1. Τις διατάξεις του Ν. Δ/τος 17.7.23 (ΦΕΚ 228 Α') 
«περί σχεδίων κ.λ.π., όπως τροποποιήθηκαν και συμπλη¬ 
ρώθηκαν μεταγενέστερα». 

2. Τις διατάξεις του Ν.1558/85 «Κυβέρνηση και Κυ¬ 
βερνητικά όργανα», όπως ισχύει. 

3. Τις διατάξεις του Ν. 1337/83 «επέκταση πολεοδομι- 
κών σχεδίων, οικιστική ανάπτυξη και σχετικές ρυθμί¬ 
σεις». 

4. Τις διατάξεις του Α.Ν. 314/1968 (ΦΕΚ 47 Α’) όπως 
τροποποιήθηκαν με το Ν. Δ/γμα 1018/1971 (ΦΕΚ 220 Α') 
με την παρ. 3 του άρθρου 34 του Ν.1577/85. 

5. Τις διατάξεις του Π. Δ/τος 183/1986 (ΦΕΚ 70 
Α/86). 

6. Την αριθ. ΕΠΑ 81 /18.5.1989 απόφαση του Νομάρχη 
Πέλλας «έγκριση Πολεοδομικής μελέτης αναθεώρησης 
του εγκεκριμένου σχεδίου Γιαννιτσών». 

7. Την με αριθ. 131/91 απόφαση του Δημοτικού Συμ¬ 
βουλίου Γ ιαννιτσών. 


8. Την με αριθ. 90/92 (πρακτικά 13ο/14.19.1992) 
πράξη γνωμοδότησης του Σ.Χ.Ο.Π.ΜΝ. Πέλλας, αποφασί¬ 
ζουμε: 

'Αρθρο Ιο 

Εγκρίνεται η τροποποίηση του ρυμοτομικού σχεδίου 
πόλης Γ ιαννιτσών στα Ο.Τ. 295,296,297, όπως φαίνεται 
στο συνημμένο στην παρούσα και θεωρημένο από την 
προΐσταμένη του Τμήματος Πολεοδομίας και Πολεοδομι- 
κών Εφαρμογών Ν. Πέλλας με την από 8.3.93 πράξη της 
διάγραμμα σε κλίμακα 1:1000 και αποτελεί αναπόσπαστο 
μέρος αυτής. 

Άρθρο 2ο 

Απορρίπτεται η πρόταση τροποποίησης του σχεδίου 
Γιαννιτσών στο Ο.Τ. 292. 

Άρθρο 3ο 

Η ισχύς της παρούσας απόφασης αρχίζει από την δημο¬ 
σίευση της στην Εφημερίδα της Κυβέρνησης. 

Η απόφαση αυτή να δημοσιευθεί στην Εφημερίδα της 
Κυβερνήσεως μαζί με το διάγραμμα του άρθρου 1. 

Έδεσσα, 8 Μαρτίου 1993 

Ο Νομάρχης 
Ν. ΛΕΜΠΙΔΑΚΗΣ 




1. ϋΜΒΑΔΟΝ ΟΙΚΟΠΕΔΟΥ 
Λχ β γδ ε ζη & ικλ μν ξα # = 758.53 ^ 

Αριβ. 561 (4) 

Καθορισμός χρήσης έκτασης, στην εκτός σχεδίου πε¬ 
ριοχή Ν. Σουλίου Ν. Σερρών, προκειμένου να ιδρυθεί 
βιοτεχνία παραγωγής ραδιοτηλεοπτικών συστημάτων. 

Ο ΝΟΜΑΡΧΗΣ ΣΕΡΡΩΝ 
Έχοντας υπόψη: 

1. Τις διατάξεις του Ν. 1512/85 «Τροποποίηση και συ¬ 
μπλήρωση πολεοδομικών διατάξεων ρύθμιση συναφών 
θεμάτων» και ειδικότερα το άρθρο 3 αυτού. 

2. Την με αριθ. πρωτ. 3624/6.10.92 γνωμοδότηση του 
Τ.Π. και Π.Ε. Ν. Σερρών. 

3. Τις διατάξεις του άρθρου 29Α του Ν.1558/1985, 
όπως προστέθηκαν με το άρθρο 27 του Ν.2081 /92, απο¬ 
φασίζουμε: 

Καθορίζεται η χρήση στο υπό στοιχεία Α, Β, Γ, Δ, Ε, Ζ, 
Η, θ, I, Κ, Λ, Μ, Ν, Ξ, Ο, Π, Ρ, Σ, Τ, Υ, Φ, X, Ψ, Α αγροτεμά¬ 


χιο, εμβαδού 29.000 τ.μ., που αποτελείται από τμήμα του 
υπ’ αριθ. 3793 κοινόχρηστον αγροτεμαχίου και από τμήμα 
του υπ’ αριθ. 3838 διαθέσιμου αγροτεμαχίου, στην εκτός 
σχεδίου περιοχή Ν. Σουλίου, όπως τα παραπάνω φαίνο¬ 
νται στο τοπογραφικό διάγραμμα, υπό κλίμακα 1:1000, 
για την ίδρυση βιοτεχνίας παραγωγής ραδιοτηλεοπτικών 
συστημάτων. 

Από τις διατάξεις της απόφασης αυτής δεν προκαλείται 
δαπάνη σε βάρος του προϋπολογισμού της Νομαρχίας. 

Η απόφαση αυτή, μαζί με το τοπογραφικό διάγραμμα 
που την συνεδεύει, να δημοσιευθούν στην Εφημερίδα της 
Κυβερνήσεως. 

Σέρρες, 23 Φεβρουάριου 1993 

Ο Νομάρχης κ.α.α. 

Δ. ΤΣΑΠΝΙΔΟΥ 


ΤΜΗΜΑΤΟΣ ΕΚ ΤΟΐ ΚΟΙΝΟΧΡΗΣΤΟΥ 3793^ 3838 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


9εβε 






